Nagrada "Jacques Goddet"
Nagrada "Jacques Goddet" jest novčana nagrada koja se od 2001. dodjeljuje u okviru biciklističke utrke Tour de France. Nazvana je po Jacquesu Goddetu, bivšem direktoru Tour de Francea i francuskom sportskom novinaru. Dodjeljuje se biciklistu koji prvi dođe na vrh unaprijed određenog uspona na Touru (to je obično Col du Tourmalet). Od 2003. vrijednost nagrade iznosi 5.000 €. Prvi biciklist koji je uspio dvaput osvojiti ovu nagradu jest Thibaut Pinot.